EkBass/fiwiki-20250220-pages-articles huggingface dataset:
Haun’s Millin verilöyly

Haun's Millin verilöyly on Myöhempien Aikojen Pyhien Jeesuksen Kristuksen kirkon mukaan 30. lokakuuta 1838 tapahtunut taistelu, jonka aikana Missourin mormonivastaiset ihmiset surmasivat useita mormoneita sen jälkeen, kun he olivat yrittäneet ajaa mormoneita pois alueelta. 27\. lokakuuta kuvernööri Lilburn Boggs oli antanut puolisotilaallisille joukoilleen käskyn tappaa tai ajaa pois kaikki mormonit Missourista. Pyrkiessään ajaa mormonit pois alueelta joukot hävittivät tai ottivat omaan käyttöönsä heidän alueelle rakentamiaan uusia taloja. 30 MAP-perhettä hakeutui väliaikaiseen suojaan vainoojiltaan muun muassa Jacob Hawnsin myllyn luokse eli Hawn's Milliin. Hawns ei ollut itse mormoni, mutta tarjosi suojaa heille siitä huolimatta. Kirkon johtajan David Evans esitti joukoille aselepopyynnön, mutta joukot eivät suostuneet siihen. Noin 250 miestä Livingstonen Davesista hyökkäsi Hawn's Milliin. Naiset ja lapset pakenivat läheiseen metsään, kun taas miehet kokoontuivat myllyyn. 17 mormonia ja yksi mormoniystävällinen mies tapettiin. 13 haavoittui, mukana yksi nainen ja 7-vuotias poika. Kolme missourilaista haavoittui, kukaan ei kuollut. 78-vuotias Thomas MacPride antautui Jacob Rogers -nimiselle sotilaalle, joka ampui tämän heti. William Raynolds huomasi 10-vuotiaan Stardius Smithin piilossaan ja ampui tätä päähän surmaten hänet välittömästi. Seuraavana päivänä mormonimiehet piileskelivät metsässä ja muutama missourilainen palasi ryöstelemään seutua. == Lähteet == ==Aiheesta muualla== * Hauns Mill Luokka:Missouri Luokka:Uskonnollinen väkivalta Yhdysvalloissa Luokka:Joukkosurmat Yhdysvalloissa Luokka:1838
Hinnerjoen kirkko

thumb|right|245px|Hinnerjoen kirkko, sankarihaudat 1939–1944 Siunaa Herra uhri sotilaan vapaus suo maalle isien Hinnerjoen kirkko on Hinnerjoella Eurassa sijaitseva vuonna 1755 valmistunut puukirkko. Nykyiselle paikalleen kirkko siirrettiin vuonna 1799. Tällöin kirkon yhteyteen rakennettiin myös torni ja muutoinkin laajennettiin Ruotsin yli-intendentin konttorin laatimien piirustusten mukaan. Rakennusmestarina toimi Lapin seurakunnan lukkari Johan Höckert. Muodoltaan Hinnerjoen kirkko on erivartinen ristikirkko, jossa runkohuoneeseen liittyy kaksi lyhyempää mutta samankorkuista poikkisakaraa. Vuoden 1921 täysremontti tehtiin arkkitehti Ilmari Launiksen suunnitelman mukaan. Kirkkoa on remontoitu ainakin vuosina 1873, 1893, 1900, 1921 ja 1933. Kirkon urut ovat Kangasalan urkutehtaan valmistamat 10-äänikertaiset ja 2-sormioiset mekaaniset urut vuodelta 1976. Kirkon alttarilla on Launiksen maalaama lasimaalaus Kristus ristillä. Kirkon kolme kelloa ovat vuosilta 1627, 1739 ja 1825. == Lähteet == == Aiheesta muualla == Luokka:Euran kirkkorakennukset Luokka:Suomen puiset ristikirkot Kirkko Luokka:Suomen 1700-luvulla rakennetut rakennukset ja rakennelmat
Sparta Amfi

Sparta Amfi on Norjassa Sarpsborgin kaupungissa sijaitseva Norjan vanhin jäähalli, jossa on 1572 istumapaikkaa ja 2135 seisomapaikkaa. Halli avattiin 18. lokakuuta 1963. GET-ligaen-joukkue Sparta Warriors pelaa kotiottelunsa hallissa. Sparta Amfin katsojakapasiteetti on vaihdellut vuosien kuluessa. Aikaisemmin halliin mahtui noin 6000 katsojaa, mutta istumapaikkojen lisäämisen takia katsojakapasiteetti pienentyi huomattavasti. == Lähteet == == Aiheesta muualla == * Sparta Amfi Sparta Warriorsin sivuilla Luokka:Norjan jäähallit Luokka:Sarpsborg
Mohamed Chakouri

Mohamed Chakouri (, s. 21. toukokuuta 1986 Arles, Ranska) on ranskalais- algerialainen jalkapalloilija. Laitapuolustajana pelaava Chakouri on ollut ilman seuraa vuodesta 2011 lähtien. ==Ura== Chakouri pelasi juniorivuotensa Ranskassa, jossa hän aloitti myös ammattilaisuransa vuonna 2004 Montpellier’n riveissä. Sittemmin hän siirtyi tammikuussa 2008 Belgiaan Charleroihin. Seura vapautti hänet sopimuksestaan kauden 2010–2011 jälkeen. ==Maajoukkueura== Chakouri pelasi Ranskan alle 19- ja 21-vuotiaiden maajoukueissa yhteensä 11 ottelua. Elokuussa 2010 hän sai ensimmäisen maajoukkuekutsun aikuisten tasolla Algerian maajoukkueeseen vuoden 2012 Afrikan kisojen karsintaotteluun Tansaniaa vastaanChakouri to Echorouk : "I will do my utmost at the service of the Algeria line-up" Echorouk Online 1.9.2010 Viitattu 19.9.2010 . ==Lähteet== ==Aiheesta muualla== * Mohamed Chakourin tilastot Ligue 1:ssä * Worldfootball Luokka:Ranskalaiset jalkapalloilijat Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1986 syntyneet Luokka:Elävät henkilöt
Joroisten Maanpuolustusmuseo

Joroisten Maanpuolustusmuseo on entisen kansakoulun rakennuksessa Joroisten Huutokoskella toimiva museo, jossa on muun muassa univormujen näyttely. Univormuista esillä ovat esimerkiksi jääkärivänrikki, suojeluskuntalainen, puna-armeijan sotilaita, Viron itsenäistymissotien aikainen sotilas, suomalainen kornetti vuoden 1922 mallia olevassa univormussa sekä Lotta Svärdin jäsenten univormuja. Kokoelmaan kuuluu lisäksi myös tykki. Esineitä on koottu jo noin 120 vuoden ajan. http://www.pkreservi.fi/lehti/Lehti14/joroinen.htm Yksityinen maanpuolustusmuseo valaisee sotahistoriaa == Lähteet == Luokka:Joroisten rakennukset ja rakennelmat Luokka:Suomen sotahistorialliset museot
Victim of Love

Victim of Love on Elton Johnin kolmastoista studioalbumi, joka julkaistiin vuonna 1979. Se nauhoitettiin Münchenissä ja Hollywoodissa. == Kappalelista == == Muusikot == *Elton John – laulu *Michael McDonald – laulu *Keith Forsey – rummut *Todd Canedy – rummut *Patrick Simmons – laulu *Thor Baldursson – kosketinsoittimet, sovittaja *Tim Cansfield – kitara *Paulinho Da Costa – lyömäsoittimet *Roy Davies – näppäimistö *Steve Lukather – kitara *Marcus Miller – bassokitara *Lenny Pickett – saksofoni == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1979 albumit
Panasonic Lumix DMC-GH1

Panasonic Lumix DMC-GH1 on Micro Four Thirds -standardin mukainen järjestelmäkamera, joka kykenee tallentamaan teräväpiirtovideota. Kameran mukana tulee Panasonic Lumix 14–140mm HD f/4–5.8, joka videota tallentaessa kykenee portaattomasti säätämään valotusasetuksia, ja näin välttää muista video-ominaisuuksilla varustetuista järjestelmäkameroista tutun äkkinäisen valoisuuden vaihtelun. Koska GH1 käyttää kontrastin vaihteluun perustuvaa automaattitarkennusta, myös tarkennus tapahtuu portaattomasti videota tallennettaessa. Näiden ominaisuuksien suhteen GH1 on yksi edistyneimmistä järjestelmäkameroista. Panasonic Lumix G -kameroista G1 ja GF1 poiketen GH1:ssä on suurempi kenno, joka mahdollistaa 4:3 kuvasuhteen lisäksi myös kuvasuhteet 16:9, 3:2, ja 1:1, samalla kuvan diagonaalilla. == Videoformaatit == === AVCHD === kuvan laatu kuvasuhde resoluutio kuvaa/s dataa FHD 16:9 1080i 1 920 × 1 080 60 lomitettuna (tosiasiallisesti 24) 17 Mbit/s SH 16:9 720p 1 280 × 720 60 17 Mbit/s H 16:9 720p 1 280 × 720 60 13 Mbit/s L 16:9 720p 1 280 × 720 60 9 Mbit/s === M-JPEG === kuvan laatu kuvasuhde resoluutio kuvaa/s dataa HD 16:9 1 280 × 720 30 ~8 MB/s WVGA 16:9 848 × 480 30 ~3.5 MB/s VGA 4:3 640 × 480 30 ~2.7 MB/s QVGA 4:3 320 × 240 30 ~0.7 MB/s == Aiheesta muualla == *julkaisu *Interview with Panasonic *An S.L.R. Tailored for Video The New York Times *dpreview.com arviointi *Cinematographic Filming Quality with new GH1 hacked MJPEG & AVCHD firmware: A thorough search for the optimal settings. Lumix Dmcgh1
Kress

Kress tai Kreß on muun muassa seuraavien henkilöiden sukunimi: * Bob Kress (1928–2007), yhdysvaltalainen lentokoneinsinööri * Christian Fredric Kress (1767–1812), saksalais-suomalainen sotilaskapellimestari ja urkuri, Porilaisten marssin säveltäjä * Friedrich Kress von Kressenstein (1870–1948), saksalainen tykistonkenraali * Henriette Kress, suomalainen tietokirjailija ja yrttien harrastaja * Nancy Kress (s. 1948), yhdysvaltalainen tieteis- ja fantasiakirjailija * Nathan Kress (s. 1992), yhdysvaltalainen näyttelijä * Willibald Kreß (1906–1989), saksalainen jalkapallomaalivahti ja valmentaja
Maras

Maras voi viitata seuraaviin: == Sukunimenä == * Robert Maras (s. 1978), saksalainen koripalloilija * Vlásios Máras (s. 1983), kreikkalainen telinevoimistelija, maailman- ja Euroopan-mestari == Maantieteessä == * Maras, kaupunki Perussa * Maraş, Kahramanmaraşin kaupungin vanha nimi Turkissa * Maraş, Varósian aavekaupungin turkinkielinen nimi Pohjois-Kyproksessa == Muita merkityksiä == * Maras, keskiamerikkalainen katujengi * Māras, latvialainen Māra-jumalan juhla
Valencian yliopisto

Valencian yliopisto (virallisesti Universitat de València studi-general) Valenciassa sijaitseva yliopisto. Yliopisto on perustettu vuonna 1499, ja se on yksi vanhimmista yhä toiminnassa olevista yliopistoista Espanjassa. Valencian yliopistosta käytetään nimitystä Universidad Literaria erottuakseen Valencian teknisestä yliopistosta. Vuonna 2010 yliopistossa oli 55 000 opiskelijaa.University of Valencia (Archive.org) Yliopistoon kuuluu kolme kampusta: * Campus de Burjassot-Paterna. Biologia, farmasia, fysiikka, kemia, matematiikka ja teknisten tieteiden tiedekunta. * Campus de Blasco Ibañez. Lääketieteellinen tiedekunta, filosofia ja kasvatustieteet, psykologia, maantieto ja historia, kielet, liikuntatieteet, fysioterapia, hoitotieteet, luokanopettajien koulutus. * Campus de Tarongers. Oikeustieteellinen tiedekunta, kauppatieteellinen tiedekunta, yhteiskuntatieteet. ==Lähteet== ==Aiheesta muualla== * Yliopiston kotisivut Luokka:Espanjan yliopistot ja korkeakoulut yliopisto
Rein Veidemann

thumb|Rein Veidemann Rein Veidemann (s. 17. lokakuuta 1946 Pärnu) on virolainen kirjallisuustieteilijä, kriitikko, esseisti, sanomalehtimies ja kirjailija. Vuonna 1984 hän teki Tarton yliopistossa väitöskirjan aiheenaan Neuvosto-Viron kirjallisuuskritiikki vuosina 1958–1972. Viron kirjailijaliiton jäsen Veidemannista tuli vuonna 1981. Veidemann on toiminut 2000-luvulla Postimees-lehden kriitikkona ja kolumnistina. == Ura == Hänen uransa sisältää seuraavia tehtäviä: * 1974-1977 Tarton yliopiston lehden päätoimittaja, * 1977-1980 Tarton yliopiston tutkijasihteeri * 1980-1983 Tarton yliopiston kielen ja kirjallisuuden instituutin nuorempi tutkija * 1983-1986 kirjallisuuslehti Loomingin päätoimittajan sijainen, * 1986-1989 Vikerkaar- lehden päätoimittaja, * 1990-1992 Tarton yliopiston kielen ja kirjallisuuden instituutin kirjallisuusosaston johtaja, * 1995-1998 kulttuuriministeriön neuvonantaja, * 1998-2000 Tarton yliopiston kirjallisuuden oppituolin haltija, dosentti * 2001-2005 Tarton yliopiston Viron kirjallisuuden professori * 2005 - Tallinnan yliopiston kulttuuriteorian ja -politiikan professori ja laitoksen johtaja * Tallinnan yliopiston kulttuurihistorian professori == Poliittinen toiminta == Rein Veidemann oli vuosina 1972–1990 Viron kommunistisen puolueen jäsen, Viron kansanrintaman johtoelinten jäsen 1988–1992, Viron korkeimman neuvoston jäsen 1990–1992, Riigikogun jäsen 1992–1995. Viron sosiaalidemokraattisen puolueen jäsen 1989–1992. Luokka:Riigikogun jäsenet Luokka:Tarton yliopiston professorit Luokka:Virolaiset kirjailijat Luokka:Virolaiset professorit Luokka:Viron kommunistisen puolueen poliitikot Luokka:Viron Sosiaalidemokraattisen puolueen poliitikot Luokka:Vuonna 1946 syntyneet Luokka:Elävät henkilöt
Crash Boom Bang!

Crash Boom Bang! on Dimpsin kehittämä ja Sierra Entertainmentin julkaisema Crash Bandicoot -pelisarjaan kuuluva partypeli. Peli julkaistiin Nintendo DS:lle vuonna 2006. Crash Boom Bang! on ensimmäinen kokonaan Japanissa tehty Crash Bandicoot -peli. == Pelaaminen == Pelattavina hahmoina ovat Crash Bandicoot, Coco Bandicoot, Tawna Bandicoot, Crunch Bandicoot, Dr. Neo Cortex, Pinstripe Potoroo, Fake Crash, Pura ja Polar. Peli on Crash Bashin tyylinen. Tasoissa on eri minipelejä. Voittaja on se, joka saa eniten pisteitä tai pääsee maaliin ensimmäisenä. Pelissä on kuusi erilaista tasoa: Port town, Desert, Big city, Volcano, Deep sea ja Tower. Jokaisella hahmolla on omanlaiset huoneet.Pelissä voit valita tarinapelin, festivaalitilan tai mennä omaan huoneeseen missä voi pelata pelejä ja viestiä muiden pelaajien kanssa. == Lähteet == Luokka:Crash Bandicoot -pelisarjan pelit Luokka:Vuoden 2006 videopelit Luokka:Nintendo DS -pelit Luokka:Party-pelit Luokka:Japanissa kehitetyt videopelit
Jäämerentähtimö

Jäämerentähtimö (Stellaria humifusa) on pohjoisilla arktisilla alueilla tavattava monivuotinen kohokkikasvi. Suomesta laji on ilmeisesti kadonnut.Retkeilykasvio 1998, s. 109. == Ulkonäkö ja koko == Jäämerentähtimö on tiiviisti mätästävä ja kasvaa 5–10 senttimetriä korkeaksi. Varsi on rento, kalju ja väriltään vaaleanvihreä. Tiheässä olevat möyheähköt, ruodittomat lehdet ovat 2–8 mm pitkiä, puikeita tai leveänpuikeita ja kaljuja. Lehtihangat ovat usein itusilmuisia. Pitkäperäinen kukinto on vähäkukkainen viuhko tai kukat ovat yksittäin. Kukkien tukilehdet ovat vihreitä ja kaljulaitaisia. Kukan verholehdet ovat 3–4,5 mm ja tylppiä. Verhiö ja teriö ovat viisilehtisiä, teriö verhiötä hieman pitempi. Terälehtien liuskat ovat pitkulaisia, kaksiosaisia ja väriltään valkoisia. Emiö on kolmilehtinen. Jäämerentähtimö kukkii heinä-elokuussa. Siemenet sisältävä, kuusiliuskaisesti aukeava kota on verhiön pituinen.Retkeilykasvio 1998, s. 106, 109.Laine 1997, s. 254. Jäämerentähtimö muistuttaa suuresti lettotähtimöä (S. crassifolia). == Levinneisyys == Jäämerentähtimöä tavataan pääasiassa pohjoisen pallonpuoliskon arktisilla alueilla. Erityisen yleinen laji on Kanadan arktisessa saaristossa. Laji tavataan myös muun muassa Islannissa, Huippuvuorilla ja Pohjois-Norjan rannikolla sekä Venäjällä Kuolan niemimaalta ja Vienan alueelta itään pitkin arktista rannikkoa.Piirainen 2012, s. 324–325.Luonnontieteellinen keskusmuseo, Hatikka (→ haku kasvitietokannasta). Suomesta laji löydettiin yllättäen Hailuodon Viinikanlahdelta vuonna 1947. Tämä Itämeren alueen ainoa, pienikokoinen esiintymä kuitenkin hävisi pian. Hailuodon esiintymän arvellaan olleen joko jääkauden jälkeinen jäänne tai äskettäin Jäämeren rannikolta vesilintujen tai kahlaajien jaloissa paikalle kulkeutunut. == Elinympäristö == Jäämerentähtimö on pohjoisten merenrantojen kasvi. Sitä kasvaa maatuvilla levävalleilla, liejunsekaisilla rantaniityillä ja alavilla vuonorannoilla. Hailuodon esiintymä kasvoi kostealla merenrantaniityllä. == Lähteet == * Laine, Unto: Jäämerentähtimö. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 254. ISBN 951-26-4256-5. * Piirainen, Mikko: Jäämerentähtimö. Teoksessa Suomen uhanalaiset kasvit. Toim. Ryttäri, Terhi & Kalliovirta, Mika & Lampinen, Taina. Kustannusosakeyhtiö Tammi, Helsinki 2012, s. 324–325. ISBN 978-951-31-6593-2. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. ISBN 951-45-8167-9. === Viitteet === == Aiheesta muualla == * Kasviatlas 2020: Jäämerentähtimön levinneisyys Suomessa. * United States Department of Agriculture (USDA): Stellaria humifusa * Flora of North America: Stellaria humifusa Luokka:Tähtimöt Luokka:Suomesta hävinneet lajit
Purjehdus kesäolympialaisissa 1964

Vuoden 1964 kesäolympialaisten purjehdus järjestettiin 12. – 23. lokakuuta 1964 Japanissa Sagaminlahdella. Laji oli mukana olympialaisten ohjelmassa 13. kertaa. Mukana oli 225 osanottajaa 40 maasta. Tapahtumia oli viisi. ==Mitalistit== Tapahtuma Kultaa Hopeaa Pronssia Finnjolla Wilhelm Kuhweide Peter Barrett Henning Wind Flying Dutchman Pandora Helmer Pedersen Earle Wells Lady C Keith Musto Tony Morgan Widgeon Buddy Melges William Bentsen Star Gem Durward Knowles Cecil Cooke Glider Richard Stearns Lynn Alfred Williams III Humbug V Pelle Pettersson Holger Sundström Louhi White Lady Ole Berntsen Christian von Bülow Ole Poulsen Mutafo Peter Ahrendt Ulrich Mense Wilfred Lorenz Aphrodite Lowell North Charles Sinclair Rogers Richard Burke Deaver 5.5mR Barrenjoey Bill Northam Peter O'Donnell James Sargeant Rush VII Lars Thörn Sture Stork Arne Karlsson Bingo John J. McNamara Francis Scully Joseph Batchelder ==Mitalitaulukko== 1\. 1 1 0 2 2\. 1 0 1 2 3\. 1 0 0 1 3\. 1 0 0 1 3\. 1 0 0 1 6\. 0 2 3 5 7\. 0 1 1 2 8\. 0 1 0 1 ==Lähteet== *Sailing at the 1964 Tokyo Summer Games Luokka:Kesäolympialaiset 1964 1964
May Whitty

May Whitty () oli brittiläinen näyttelijä, joka muistetaan parhaiten elokuvista Nainen katoaa (1938), Night Must Fall (1937) ja Rouva Miniver (1942). Kahdesta jälkimmäisestä hän oli Oscar-ehdokkaana parhaasta naissivuosasta. == Ura == May Whitty aloitti näyttelemisen Lontoon teattereissa 1882. Hän aloitti sivurooleissa mutta sai nopeasti päärooleja. Hän oli ollut yksi Britannian teatterimaailman suurimpia tähtiä lähes 25 vuotta, kun hän teki ensimmäisen elokuvansa Enoch Arden 1914. Elokuvat eivät kuitenkaan kiinnostaneet häntä suuresti ja hän tekikin vain harvoja elokuvia seuraavan 20 vuoden aikana. 1930-luvulla hänellä monia menestysrooleja Broadwayllä. Sen jälkeen hän siirtyi Hollywoodiin, sillä näyttelijän työ oli siellä helppoa ja rahallisesti tuottoisaa. Hänen ensimmäinen äänielokuvansa oli Night Must Fall (1937). Whitty näytteli tavallisesti arvokkaita ja jalosyntyisiä roolihahmoja, mutta hän pystyi myös näyttelemään työläisrooleja, kuten esimerkiksi Kolmastoista tuoli (1937). == Elämä == May Whitty sai Brittiläisen imperiumin ritarikunnan Dame Commander of the British Empire (DBE) 1918 urhollisuudestaan ensimmäisessä maailmansodassa. Whitty oli naimisissa näyttelijä ja teatterituottaja Ben Websterin kanssa. Heidän tyttärensä Margaret Webster oli myös näyttelijä. Margaret Webster kirjoitti äidistään elämäkerran The Same Only Different (1969). == Filmografia == Vuosi Alkuperäinen nimi Suomenkielinen nimi Huomioita 1914 Enoch Arden 1915 The Little Minister 1920 Colonel Newcombe, the Perfect Gentleman 1936 Keep Your Seats, Please nimettömänä 1937 Night Must Fall 1937 The Thirteenth Chair Kolmastoista tuoli 1937 Conquest Kreivitär Walewska 1938 I Met My Love Again Nuoruudenrakkaus 1938 Parnell Irlanti tulessa televisio 1938 The Lady Vanishes Nainen katoaa 1939 Mary Rose televisio 1939 The Royal Family of Broadway televisio 1939 Rake's Progress televisio 1939 Raffles 1940 Return to Yesterday 1940 A Bill of Divorcement 1941 One Night in Lisbon Se tapahtui yöllä 1941 Suspicion Vaarallisia valheita 1942 Mrs. Miniver Rouva Miniver 1942 Thunder Birds Ukkoslintuja 1943 Forever and a Day Nyt ja ikuisesti 1943 Slightly Dangerous Hiukan vaarallinen 1943 Crash Dive Merten vinttikoirat 1943 The Constant Nymph Varhaiskypsää rakkautta 1943 Lassie Come Home Lassie palaa kotiin 1943 Flesh and Fantasy Kaikkien rajojen ulkopuolella 1943 Madame Curie Madame Curie 1943 Stage Door Canteen Sotapesä tähdille omana itsenään 1944 Gaslight Kaasuvalo 1944 The White Cliffs of Dover Doverin valkeat kalliot 1945 My Name Is Julia Ross 1946 Devotion Uskollinen rakkaus 1947 Green Dolphin Street Vihreän delfiinin maa 1947 This Time For Keeps Lemmikki laineilla 1947 If Winter Comes Talven henkäys 1948 The Sign of the Ram Oinaksen merkeissä 1948 The Return of October Enoni kummittelee == Lähteet == Luokka:Brittiläiset näyttelijät Luokka:Vuonna 1865 syntyneet Luokka:Vuonna 1948 kuolleet Luokka:Brittiläisen imperiumin ritarikunta
Katukiekon suomenmestaruuskilpailut

Katukiekon suomenmestaruuskilpailut ovat vuosittain Suomessa järjestettävä turnaus, joka järjestettiin ensimmäisen kerran vuonna 2004. Finaali on joka kerta järjestetty Helsingin Narinkkatorilla. == SM-kilpailut ja mitalistit == Vuosi Kulta Hopea Pronssi Paikka 2004 Helsinki Shadows Narinkka 2005 Keittopekat Vuorelan Veikot Jakomäki Stars Narinkka 2006 Keittopekat Rakennusnaamat Vuorelan Veikot Narinkka 2007 Atalan Hoki Kluphttp://www.ahkhockey.wordpress.com IFK Mukava Vuorelan Veikot Narinkka 2008 Siivikkalan Pelikassithttp://www.pelikassit.com AC Toros El Sissijuustot Narinkka 2009 Peräpohjolan Poropojathttp://pppp.suntuubi.com Pomppadillet Vuorelan Veikot Narinkka 2010 Killeri! CFH Turku HC Kings Narinkka 2011 Katujen Jumalat HC Kings Narinkka 2012 Blockfest CFH Turku Killeri! Narinkka 2013 Vuorelan Veikot Joukkue IF Atalan Hoki Klup Narinkka 2014 JayBirdz American Diner Joukkue IF Narinkka == Lähteet == Suomenmestaruuskilpailut Luokka:Suomen urheilutapahtumat
Purjehdus kesäolympialaisissa 1968

Vuoden 1968 kesäolympialaisten purjehdus järjestettiin 14. – 21. lokakuuta 1968 Acapulcossa Meksikossa. Laji oli mukana olympialaisten ohjelmassa 14. kertaa. Mukana oli 249 osanottajaa 41 eri maasta. Tapahtumia oli viisi. ==Mitalistit== Tapahtuma Kultaa Hopeaa Pronssia Finnjolla Valentyn Mankin Hubert Raudaschl Fabio Albarelli Flying Dutchman Supercalifragilisticexpialidocious Rodney Pattisson Iain MacDonald-Smith Länsi-Saksa Leda Ulli Libor Peter Naumann Mack Reinaldo Conrad Burkhard Cordes Star North Star Lowell North Peter Barrett Sirene Peder Lunde Per Olav Wiken Romance Franco Cavallo Camillo Gargano Louhi Cadenza George Friedrichs Barton Jahncke Gerald Schreck Chock Aage Birch Poul Richard Høj Jensen Niels Markussen Itä-Saksa Mutafo Paul Borowski Karl-Heinz Thun Konrad Weichert 5.5mR Wasa IV Ulf Sundelin Jörgen Sundelin Peter Sundelin Touchan Louis Noverraz Marcel Stern Bernard Dunand Yeoman Robin Aisher Adrian Jardine Paul Anderson ==Mitalitaulukko== 1\. 2 0 0 2 2\. 1 0 1 2 3\. 1 0 0 1 3\. 1 0 0 1 5\. 0 1 0 1 5\. 0 1 0 1 5\. Länsi-Saksa 0 1 0 1 5\. 0 1 0 1 5\. 0 1 0 1 10\. 0 0 2 2 11\. 0 0 1 1 11\. Itä-Saksa 0 0 1 1 ==Lähteet== *Sailing at the 1968 Ciudad de México Summer Games Luokka:Kesäolympialaiset 1968 1968
Ruotsin salibandyliitto

Ruotsin Salibandyliitto () on Ruotsissa salibandya hallinnoiva järjestö ja se perustettiin Salassa 7. marraskuuta 1981. Nykyään Ruotsissa on noin 120 000 rekisteröitynyttä pelaajaa. Luokka:Ruotsin salibandy Luokka:Ruotsalaiset urheilujärjestöt
Hurrikaani Karl

Hurrikaani Karl oli vuoden 2010 Atlantin hurrikaanikauden 11. trooppinen myrsky ja kuudes hurrikaani, joka oli voimakkaimmillaan luokassa 3 Saffir- Simpsonin asteikolla. Samaan aikaan myös hurrikaanit Igor ja Julia olivat aktiivisia. Karlin rantautuessa Meksikoon 17. syyskuuta sen maksimituulennopeudeksi arvioitiin noin 51 m/s. ==Vaikutus== Meksikonlahdella jouduttiin evakuoimaan öljynporauslauttoja Karlin vuoksi. Myös Laguna Verden ydinvoimalaitos Veracruzin rannikolla jouduttiin sulkemaan. Ainakin kahdeksan ihmistä kuoli, joista viisi Veracruzissa. ==Lähteet== Karl
Kirkon koulutuskeskus

Kirkon koulutuskeskus on Kirkkohallituksen koulutuksen ja kehittämisen asiantuntijayksikkö, joka palvelee seurakuntia järjestämällä ja koordinoimalla henkilöstökoulutusta sekä osallistumalla kirkon alan koulutuksen kehittämiseen. Vuonna 1970 perustettu koulutuskeskus sijaitsee Järvenpään keskustan eteläpuolella sijaitsevassa Lepolan kaupunginosassa Tuusulanjärven rannalla. Koulutustoiminnan tavoitteena on tukea kirkon ja seurakuntien henkilöstön ammatillista osaamista. Kirkon koulutuskeskuksen koulutukseen osallistuu vuosittain yli 1 000 kirkon työntekijää eri puolilta maata. Koulutukset ovat usein pitkäkestoisia koulutusprosesseja, joissa lähijaksot ja seurakuntatyö vuorottelevat. Kirkon koulutuskeskus toimii samalla kampuksella Seurakuntaopiston ja Diakonia-ammattikorkeakoulun kanssa Järvenpäässä. Kirkon koulutuskeskuksen johtajina ovat olleet mm. myöhemmin eri hiippakuntien piispoina toimineet Kalevi Toiviainen, Olavi Rimpiläinen, Juha Pihkala ja Simo Peura. Kirkon koulutuskeskuksen nykyinen johtaja on Kari Kopperi. ==Kirkon koulutuskeskuksen koulutusalat== *Pastoraalitutkinnot *Raamattuteologia ja raamattutyö *Jumalanpalveluselämä *Kirkkomusiikki *Sielunhoito *Diakonia ja yhteiskuntatyö *Kristillinen kasvatus *Työnohjaus ja muu ohjaajakoulutus *Johtaminen ja konsulttivalmennus *Taloudellis-hallinnollinen ala Kirkon koulutuskeskuksen kurssitarjonta julkaistaan edeltävän vuoden elokuussa ilmestyvässä Kirkon henkilöstökoulutuskalenterissa. == Lähteet == Luokka:Suomen evankelis-luterilaisen kirkon hallinto Luokka:Lepola (Järvenpää)
Raamattuteologia

Raamattuteologia on kristillisen teologian osa-alue, joka tutkii Raamattua ja pyrkii muodostamaan siitä uskonnollisen tulkinnan. Raamattua tulkittiin 1700-luvulle saakka dogmaattisesti vahvistamaan uskonnollisen yhteisön, kuten kirkon tai synagoogan dogmaattisia opillisia käsityksiä. Suomessa Kirkon koulutuskeskus järjestää kirkon hengellisen työn tekijöille, ensisijaisesti papeille suunnattua raamattuteologista koulutusta. == Katso myös == * Eksegetiikka * Raamatun tulkinta == Lähteet == == Aiheesta muualla == * Luokka:Kristillinen teologia Luokka:Raamatuntutkimus
Fonin kieli

Fonin eli fongin kieli (omakielinen nimi: fɔngbè) on nigeriläis-kongolaiseen kieliryhmään kuuluva kieli, jota puhutaan pääasiassa Beninissä. Sitä kutsutaan myös nimillä dahomeen, djedji, fo, fogbe, fongbe ja fonnu. Fonilla on kansalliskielen asema Beninissä yhdessä yomin ja yoruban kanssa. Maan virallinen kieli on kuitenkin ranska. Kieltä kirjoitetaan latinalaisin aakkosin. Raamattu käännettiin kokonaisuudessaan foniksi vuonna 2011. Basilio Segurola tutki kieltä 1950-luvulla ja hänen kirjoittamansa Fon-Ranska sanakirja julkaistiin vuonna 1963 ja huomattavasti uusittuna painoksena yhdessä Isä Jean Rassinouxin kanssa vuonna 2000. Kielitieteilijät alkoivat tutkia fonia osana gbe-kieliryhmää 1900-luvun lopulla. == Fonologia == === Konsonantit === Labiaali Alveolaari Palataali Velaari Nasaali m n ɲ Klusiili Norm. b d g Impl. ɖ Affrikaatta dʒ gb Frikatiivi v z x Lateraali l Puolivokaali j w Lähde: === Vokaalit === Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lähde: == Kielinäyte == == Lähteet == Luokka:Kwa-kielet Luokka:Beninin kielet Luokka:Nigerian kielet
Burkhard Cordes

Burkhard Cordes (s. 15. toukokuuta 1939 Darmstadt, Saksa) on brasilialainen entinen kilpapurjehtija ja olympiamitalisti. Hän kilpaili Flying Dutchman -luokassa yhdessä Reinaldo Conradin kanssa ja voitti pronssia Méxicon olympialaisissa 1968. Cordes voitti Conradin kanssa myös kaksi mitalia Pan- Amerikan kisoista, kultaa vuonna 1975 ja hopeaa vuonna 1967. Burkhardin isä Otto oli Saksaa edustanut vesipalloilija. == Lähteet == * Cordesin profiili sports-reference.com -sivustolla === Viitteet === Luokka:Brasilialaiset kilpapurjehtijat Luokka:Brasilialaiset olympiamitalistit Luokka:Vuonna 1939 syntyneet Luokka:Elävät henkilöt
Aller retour

Aller retour on La Fouinen viides sooloalbumi, jonka julkaisi Jive Records vuonna 2007. Levyltä julkaistiin yksi single, Tombé pour Elle. Vierailevina artisteina olivat Booba, Amel Bent, Gued'1 ja Kennedy. == Kappaleet == # # # (feat. Booba) # # (feat. Amel Bent) # # # # # # # (feat. Gued'1 & Kennedy) # # # # # Quel est mon rôle ==Listasijoitukset== Vuosi Lista Sijoitus 2007 Les Charts 21 2007 Ultratop 50 70 La Fouine - Aller retour lescharts.com Viitattu 19.9.2010 ==Lähteet== Luokka:Vuoden 2007 albumit Luokka:La Fouinen albumit
Otto Cordes

Otto Cordes (31. elokuuta 1905 Magdeburg - 24\. joulukuuta 1970 São Paulo, Brasilia) oli saksalainen vesipalloilija ja olympiavoittaja. Hän edusti seuratasolla SC Hellas Magdeburgia. Cordes oli mukana olympialaisissa vuosina 1928 ja 1932. Hän pelasi vuoden 1928 turnauksessa kolme ottelua ja teki yhden maalin ja vuoden 1932 olympialaisissa neljä ottelu tehden yhden maalin. Oton poika Burkhard oli Brasiliaa edustanut kilpapurjehtija. == Lähteet == * Cordesin profiili sports-reference.com -sivustolla === Viitteet === Luokka:Saksalaiset vesipalloilijat Luokka:Saksalaiset olympiavoittajat Luokka:Vuonna 1905 syntyneet Luokka:Vuonna 1970 kuolleet
Drosera regia

Drosera regia on kihokkeihin kuuluva lihansyöjäkasvi. Kasvi on endeeminen ja esiintyy vain yhdessä laaksossa Etelä-Afrikassa. Kasvin lehdet voivat kasvaa jopa 70 cm pituisiksi. Kasvilla on useita epätavallisia piirteitä, joita ei esiinny muilla kihokeilla. Kasvilla on muun muassa puumainen maavarsi. Kuningaskihokin on päätelty säilyttäneen joitakin kihokkien suvun vanhimmista piirteistä. Kasvi käyttää lonkeromaisia lehtiä suurien hyönteisten kuten kovakuoriaisten ja perhosten pyydystämiseen. Lehtien yläpinnat ovat tahmeat ja hyönteiset jäävät kiinni lehtiin. Kasvi on melko suuri ruoho, jolla on vaakasuuntaiset maajuuret ja pitkät, mutta kapeat noin 2 senttimetrin levyiset lehdet. Lehtien pinnassa on lyhyen varren päässä olevia tahmeita lonkeroita. Lehdet voivat kiertyä saaliin ympärille. Kuningaskihokin kasvukausi alkaa lokakuussa ja jatkuu huhtikuulle ja kasvi on yleensä lepotilassa huhtikuusta kesäkuun puoliväliin. Kasvi kukkii tammi-helmikuussa. Kukat voivat olla jopa 40 cm mittaisen varren päässä. Yhdessä varressa on 5–20 vaaleanpunaista kukkaa. Kukilla on 2–3 cm pituiset terälehdet. Kasvia esiintyy vain Etelä- Afrikassa noin 500–900 metrin korkeudessa. Wellingtonin kaupungin lähellä sijaitsevassa laaksossa. == Lähteet == regia
Basil Radford

Basil Radford () oli brittiläinen elokuvanäyttelijä. Radford tuli tunnetuksi Alfred Hitchcockin elokuvasta Nainen katoaa, jossa hän yhdessä Naunton Waynen kanssa esitti Chartersia ja Caldicottia, kahta krikettihullua englantilaista. He esittivät samoja rooleja Yöpikajunassa ja samankaltaisia rooleja monissa muissa elokuvissa. == Valikoitu filmografia == Vuosi Alkuperäinen nimi Suomenkielinen nimi Huomiota 1929 Barnum Was Right 1929 Woman to Woman Nainen naista vastaan 1930 Seven Day's Leave 1932 There Goes the Bride Hullut häät 1937 Young and Innocent Nuori ja viaton 1937 Captain's Orders 1938 The Lady Vanishes Nainen katoaa Naunton Waynen kanssa 1938 Convict 99 1939 Trouble Brewing 1939 Let's Be Famous 1939 Jamaica Inn Jamaica Innin rannikkorosvot 1939 Shall We Join the Ladies? 1939 Secret Journey 1940 Girl in the News 1940 Night Train to Munich Yöpikajuna Naunton Waynen kanssa 1940 The Flying Squad 1940 Room for Two 1941 Crook's Tour* 1942 The Next of Kin Naunton Waynen kanssa 1942 Unpublished Story 1943 Dear Octopus 1943 Millions Like Us Sota- avioliitto Naunton Waynen kanssa 1945 The Way to the Stars Tie tähtiin 1945 Dead of Night Kuolema saapuu yöllä Naunton Waynen kanssa 1946 The Captive Heart Unohdettu vanki 1948 The Winslow Boy Tapaus Winslow 1948 Quartet Kvartetti Naunton Waynen kanssa 1949 It's Not Cricket Naunton Waynen kanssa 1949 Passport to Pimlico Passi Pimlicoon Naunton Waynen kanssa 1949 Whisky Galore! Whiskyä, whiskyä! 1950 Chance of a Lifetime Elämän tilaisuus 1951 The Galloping Major Majurin hevoshuolet perustuu Radfordin tarinaan 1951 White Corridors == Lähteet == Luokka:Brittiläiset näyttelijät Luokka:Vuonna 1897 syntyneet Luokka:Vuonna 1952 kuolleet
Naunton Wayne

Naunton Wayne (oik. Henry Wayne Davies ) oli brittiläinen elokuvanäyttelijä. Wayne tuli tunnetuksi Alfred Hitchcockin elokuvasta Nainen katoaa, jossa hän yhdessä Basil Radfordin kanssa esitti Caldicottia ja Chartersia, kahta krikettihullua englantilaista. He esittivät samoja rooleja Yöpikajunassa ja samankaltaisia rooleja monissa muissa elokuvissa. == Valikoitu filmografia == Vuosi Alkuperäinen nimi Suomenkielinen nimi Huomiota 1932 The First Mrs. Fraser 1933 Going Gay 1933 For Love of You 1934 Something Always Happens 1938 The Lady Vanishes Nainen katoaa Basil Radfordin kanssa 1939 A Girl Must Live 1940 Night Train to Munich Yöpikajuna Basil Radfordin kanssa 1941 Crook's Tour 1942 The Next of Kin Basil Radfordin kanssa 1943 Millions Like Us Sota- avioliitto Basil Radfordin kanssa 1945 Dead of Night Kuolema saapuu yöllä Basil Radfordin kanssa 1946 A Girl in a Million 1948 Quartet Kvartetti Basil Radfordin kanssa 1949 Passport to Pimlico Passi Pimlicoon Basil Radfordin kanssa 1949 It's Not Cricket Basil Radfordin kanssa 1949 Stop Press Girl Ihmetyttö 1949 Helter Skelter 1949 Obsession 1950 Double Confession Turha tunnustus 1950 Trio 1950 Highly Dangerous Kielletty alue 1951 Circle of Danger Vaellus pimeässä 1952 The Happy Family 1952 The Tall Headlines 1952 Treasure Hunt Aarteenmetsästys 1953 The Titfield Thunderbolt Täydellä hoyryllä 1954 You Know What Sailors Are Tiedättehän merimiehet 1959 Operation Bullshine Tykistön typykät 1961 Double Bunk 1961 Nothing Barred == Lähteet == Luokka:Brittiläiset näyttelijät Luokka:Vuonna 1901 syntyneet Luokka:Vuonna 1970 kuolleet
Reinaldo Conrad

Reinaldo Conrad (s. 31. toukokuuta 1942 São Paulo) on brasilialainen entinen kilpapurjehtija ja olympiamitalisti. Hän voitti olympialaisissa kaksi pronssimitalia, Flying Dutchman -luokasta vuosina 1968 ja 1976. Conrad menestyi myös Pan-Amerikan kisoissa, joissa hän voitti kolme kultaista ja yhden hopeisen mitalin vuosina 1959-1975\. == Lähteet == * Conradin profiili sports-reference.com -sivustolla Luokka:Brasilialaiset kilpapurjehtijat Luokka:Brasilialaiset olympiamitalistit Luokka:Vuonna 1942 syntyneet Luokka:Elävät henkilöt
Euclid

Euclid on Euroopan avaruusjärjestön (ESA) suunnittelema laajakulmainen avaruusteleskooppi. Projektin käynnistämispäätös tehtiin kesäkuussa 2012. Euclid tutkii avaruuden pimeää energiaa, pimeää ainetta, galaksien muotoa ja maailmankaikkeuden laajenemishistoriaa. Avaruusaluksen laukaisu avaruuteen on suunniteltu tapahtuvaksi heinäkuussa 2023. Avaruusalus kiertää aikanaan Aurinkoa Lagrangen L2-pisteessä. Kokonaisuudessaan avaruuslento kestää kuusi vuotta, josta siirtolento L2-pisteeseen kestää useita viikkoja. Kyseessä on ESAn Cosmic Vision-ohjelman keskikokoinen avaruuslento, joka maksaa noin miljardi euroa. Tutkimushankkeessa pyritään selvittämään, onko pimeää energiaa olemassa vai onko Albert Einsteinin yleinen suhteellisuusteoria virheellinen koskien painovoiman vaikutusta pisimmillä etäisyysskaaloilla. Alus tekee mittauksia 550–920 nanometrin ja 0,8–1,7 mikrometrin aallonpituuksilla. Se kerää säteilyn Korschin teleskoopilla, jonka halkaisija on 1,2 metriä. Mittauselementteinä ovat CCD-kamera, lähi-infrapuna-alueen fotometri ja spektrometri. Euclid valokuvaa yli kolmasosan taivaasta välttäen Linnunradan ja Eläinradan tasoa. Tämän mahdollistaa käytettävä laajakulmainen kaukoputki. Tutkittavana on 1,5 miljardia galaksia, ja taivaan neliöasteen valokuvaamiseen käytetään tunti. Tänä aikana otetaan neljä kuvaa. Punasiirtymä mitataan 80 miljoonasta galaksista. Tutkimustuloksia aiotaan julkaista vuodesta 2025 lähtien. Yhdysvaltalainen NASA sai kesällä 2010 Yhdysvaltain tiedeneuvostolta suosituksen hakea NASAlle suurta roolia ESAn hankkeessa, vaikka NASA itse kaavailee toteuttavansa 2020-luvun loppuun mennessä WFIRST-avaruusteleskoopin Suomessa Euclid-hankkeen yhteyshenkilö on kosmologian professori Hannu Kurki- Suonio Helsingin yliopistosta. Hanke on nimetty geometrian isän Eukleideen mukaan. Euclid laukaistiin onnistuneesti SpaceX:n Falcon 9 -raketilla Cape Canaveralista 1. heinäkuuta 2023 kello 15:12 (UTC). Alukselta kuluu noin kuukausi matkaan L2-pisteeseen, jonka jälkeen seuraa kahden kuukauden jakso mittalaitteiden testaamiseen ja kalibrointiin. Laukaisurakettia vaihdettiin, koska kehityksen alla oleva Ariane 6 ei ole vielä valmis ja tehtävä olisi muutoin joutunut odottamaan ainakin vuoteen 2025 saakka. Euclid lähettää päivässä noin 100 gigatavua pakattua tietoa ja yli 100 petatavua elinkaarensa aikana automatisoidun käsittelyn jälkeen. Euclidin teleskooppi on pienempi kuin Hubble- tai James Webb -teleskoopeissa, mutta se voi tehdä havaintoja laajemmalla alueella. Euclidin tehtävän suunnitellaan kestävän kuusi vuotta, jolloin se kattaa 36 prosenttia taivaasta. Hubble-teleskoopilta samaan kuluisi aikaa satoja vuosia. == Lähteet == == Aiheesta muualla == * * * * * Luokka:Tiedesatelliitit Luokka:Avaruusteleskoopit
Peter Ficker

Peter Ficker (s. 8. kesäkuuta 1951) on brasilialainen entinen kilpapurjehtija ja olympiamitalisti. Hän osallistui olympialaisiin kahdesti, vuosina 1972 ja 1976. Ficker sijoittui seitsemänneksi Star-luokassa Münchenin kisoissa 1972, mutta voitti pronssia Flying Dutchmann -sarjasta Montrealin olympialaisissa 1976. == Lähteet == * Fickerin profiili sports-reference.com -sivustolla Luokka:Brasilialaiset kilpapurjehtijat Luokka:Brasilialaiset olympiamitalistit Luokka:Vuonna 1951 syntyneet Luokka:Elävät henkilöt
Kanadan salibandymaajoukkue

Kanadan salibandymaajoukkue on Kanadan salibandyliiton hallinnoima joukkue, joka edustaa Kanadaa kansainvälisissä otteluissa. Tällä hetkellä miesten maajoukkue on Kansainvälisen Salibandyliiton (IFF) ranking-listalla sijalla 12. ==Arvokisat== ===Maailmanmestaruuskilpailut=== *2004 – C-sarja *2006 – C-sarja *2008 – C-sarja *2010 – 11. sija *2012 – 13. sija *2014 – 12. sija *2016 – 12. sija *2018 - 11. sija *2020 - 12. sija == Lähteet == Luokka:Salibandymaajoukkueet Luokka:Kanadan salibandy
Skitalets

Skitalets (, suomeksi ”maankiertäjä, kulkuri”, oikea nimi Stepan Gavrilovitš Petrov, Степа́н Гаври́лович Петро́в; 9. marraskuuta 1869 nykyisen Samaran alueen Privolžjen piirin Obšarovkan kylä – 25. kesäkuuta 1941 Moskova) oli venäläinen ja neuvostoliittolainen kirjailija. Tuleva kirjailija syntyi talonpoikaisperheeseen. Vuosina 1885–1887 hän opiskeli Samaran opettajaseminaarissa, josta hänet erotettiin poliittisesti epäluotettavana. Vuosina 1893–1897 hän kierteli Venäjän eteläosia kokeillen erilaisia ammatteja. Palattuaan Samaraan hän työskenteli Samarskaja gazeta -lehdessä. Maksim Gorki vaikutti ratkaisevasti Skitaletsin kirjailijanuran muotoutumiseen. Gorkin myötavaikutuksella ilmestynyt pienoisromaani Oktava (1900) teki hänet tunnetuksi. Gorkin perustama Znanije-kustantamo julkaisi Skitaletsin ensimmäisen kertomuskokoelman vuonna 1902. Kirjailijan varhaisvaiheen realististen teosten sankareita ovat yhteiskunnan ulkopuolelle jääneet poikkeusyksilöt ja kapinalliset, joiden elämä päättyy usein traagisesti. 1900-luvun alussa Skitalets osallistui aktiivisesti poliittiseen toimintaan ja oli vuonna 1901 kolmen kuukauden ajan vankilassa. Vuoden 1905 vallankumoustapahtumien jälkeen hän julkaisi pienoisromaanin Etapy (”Etappeja”, 1908), jossa aikaisemman kapinahengen oli korvannut traaginen fatalismi. Samaan aikaan kirjailija etääntyi Maksim Gorkista ja bolševikeista. Vuonna 1921 hän muutti Harbiniin. Vuonna 1934 Skitalets palasi Moskovaan. Elämänsä loppuvaiheessa hän keskittyi omaelämäkerrallisten ja muistelmateosten kirjoittamiseen. ==Suomennoksia== * Pyhä tuhka. Suom. Rob. A. Seppänen. Aika 1909, nro 3. * Muistelmia Maksim Gorkin vierailusta Suomessa. Punalippu 1956, nro 1, s. 101-108. ==Lähteet== ==Aiheesta muualla== * Kratkaja literaturnaja entsiklopedija * Skitaletsin teoksia Lib.ru -sivustolla Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1869 syntyneet Luokka:Vuonna 1941 kuolleet
Karl Bähre

Karl Bähre (11. huhtikuuta 1899 Hannover - 14\. tammikuuta 1960 Hannover) oli saksalainen vesipalloilija ja olympiavoittaja. Hän edusti seuratasolla SV Wasserfreunde 98:a. Bähre oli mukana maansa kultaa voittaneessa joukkueessa Amsterdamin olympialaisissa 1928. Hän pelasi turnauksessa kolme ottelua ja teki kahdeksan maalia. == Lähteet == * Bähren profiili sports-reference.com -sivustolla Luokka:Saksalaiset vesipalloilijat Luokka:Saksalaiset olympiavoittajat Luokka:Vuonna 1899 syntyneet Luokka:Vuonna 1960 kuolleet
Mongolien hyökkäykset Kovaresmiaan

Mongolit miehittivät Kovaresmiaa vuodesta 1219 vuoteen 1221. Aika merkitsi mongolien vallan laajentumista islaminuskoisille alueille. Mongolien alkuperäisenä tavoitteena ei ollut vallata Kovaresmiaa. Tšingis-kaani lähetti Kovaresmian hallitsijialle Muhammad II:lle tervehdyksen, jossa hän kohteli tätä vertaisenaan. Mongolien tavoitteena ollut vaeltajakansojen yhdistäminen oli tapahtunut suurelta osin väkivallattomasti ja lähes ilman aineellisia tappioita. Kovaresmian valtaaminen ja lähes täydellinen tuhoaminen toivat mongoleille maineen verenhimoisina valloittajina. Lyhyen sodan aikana Tšingis- kaani käytti sodan välineinä armotonta taktiikkaa, epäsuoria hyökkäyksiä ja äärimmäistä kauhua. == Konfliktin tausta == Karakitain valtakunnan kukistamisen jälkeen Mongolivaltakunnan rajat saavuttivat Kovaresmian valtakunnan. Alueen hallitsijana toiminut šaahi Ala ad-Din Muhammad oli vastikään saanut osan alueesta valtaansa. Hänellä oli myös kiistaa Bagdadin kalifin kanssa sillä šaahi kieltäytyi osoittamasta kunniaa kalifille islamin johtajana ja vaati tunnustusta oman valtakuntansa Sulttaanina. Tämä aiheutti levottomuuksia Kovaresmian valtakunnan etelärajalla. Samaan aikaan mongolit saavuttivat alueen. Tšingis-kaani näki Kovaresmian kiinnostavana kauppakumppanina ja jopa mahdollisena liittolaisena. Šaahi suhtautui kuitenkin epäilevästi mongoleihin, ja šaahin Pekingissä sijainneen lähettilään viestit liioittelivat mongolien kaupunkia vallatessaan tekemiä julmuuksia. Joitakin vuosia aiemmin Bagdadin kalifi Al-Nasir oli yrittänyt saada aikaan sotaa Kovaresmian ja Mongolian välille. Tšingis-kaani lähetti 500-miehisen karavaanin muodostamaan viralliset kauppasuhteet Mongolian ja Kovaresmian välille. Otrar kaupungin kuvernööri kuitenkin pidätti saapuneen karavaanin jäsenet väittäen, että karavaani oli salaliitto Kovaresmiaa vastaan. On kuitenkin epätodennäköistä, että karavaanissa oli mukana vakoilijoita. Tšingis-kaani lähetti toisen ryhmän, joka koostui kolmesta suurlähettiläästä (yksi muslimi ja kaksi mongolia) tapaamaan šaahia ja vaatimaan karavaanin vapauttamista sekä Otrarin kaupungin kuvernöörin rankaisemista. Šaahi pakotti molemmat mongolit ajamaan partansa ja mestasi ryhmän muslimijäsenen ennen kuin lähetti nämä takaisin. Šaahi määräsi karavaanin jäsenet tapettavaksi. Tämän jälkeen Tšingis-kaani hyökkäsi Kovaresmian valtakuntaa vastaan. Luokka:Mongolien sodat Luokka:1200-luku
Metsäsittiäinen

Metsäsittiäinen (Geotrupes stercorosus tai Anoplotrupes stercorosus) on lehtisarvisten heimoon (Scarabaeidae) ja sittiäisiin kuuluva kovakuoriaislaji. Metsäsittiäinen on 16 millimetrin pituinen. Se on siniseen vivahtava kiiltävän musta. Se muistuttaa isosittiäistä (Geotrupes stercorarius). Metsäsittiäinen esiintyy koko Suomessa. Metsäsittiäiselle kelpaa ravinnoksi kasvinsyöjäeläinten lannan lisäksi myös sekasyöjien lanta, sienet ja raadot. Se kaivaa lantakasan alle onkalon, johon se munii ja vie lantaa kuoriutuvien toukkien ravinnoksi. == Lähteet == == Aiheesta muualla == *Laji.fi: Metsäsittiäinen (Anoplotrupes stercorosus) *Ötökkätieto: Metsäsittiäinen (Geotrupes stercorosus) Luokka:Sittiäiset
Fonit

Fonit ovat Beninin suurin etninen ryhmä, joka asuu lähinnä maan etelä- ja keskiosissa. Siihen kuuluu yli 1,25 miljoonaa henkeä.Fon Serving in Mission Fonit olivat 1700-luvulla kukoistaneen Dahomeyn kuningaskunnan perustajia ja vallanpitäjiä. Fonien kuningas vaikuttaa edelleen Abomeyn kaupungissa, mutta hänellä on enää seremoniallisia tehtäviä.Fon People Fon for Peace Corps in Benin Fonien uskonnollinen perinne keskittyy esi-isien kunnioittamiseen. Dahomeyn kuningaskunnan loistoaikoina kuninkaallisten esi-isien vuotuinen muistojuhla huipentui satojen orjien tai sotavankien uhraamiseen. Tavalliset perheet pitivät kotonaan puista patsasta, johon hierottiin palmuöljyä rukouksena esi-isille, jotta perhe ja koko kylä saisivat suojelusta. Näitä patsaita veistetään edelleen. == Fonien vodun-pantheoni == Fonien pantheoni tunnetaan nimellä Vodun. Vodun voi tarkoittaa jumalaa jumaluuden merkityksessä, ja se voi tarkoittaa myös pantheonia, jumalten luetteloa. Vodun-palvonta on fon-kansan ihmisten uskonto. Kaikki fonien jumalat ovat Vodunin jäseniä. Myös kuolleet korotetaan jumalien tasolle. Vodunissa ovat sekä suuret jumalat, että myös pienemmät jumalat, jotka ovat peräisin suuremmasta panteonista. Suuret jumalat ovat kolmessa panteonissa. Nämä ovat taivaan jumaluus, maan jumaluus ja ukkosen jumaluus. Fonien korkein olento, Nana-Buluku hallitsee kaiken yläpuolella alullepainijana, maailmankaikkeuden alun luojana. Fonien papit opettavat, että Nana-Buluku oli samanaikaisesti sekä mies että nainen. Tämän luojan uskotaan myös olevan Mawu-Lisan vanhempi. == Lähteet == == Aiheesta muualla == *King of Abomey Museum of Abomey Luokka:Beninin etniset ryhmät
Tote

Jorge López Marco eli Tote (s. 23. marraskuuta 1978 Madrid, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Hérculesia ja on pelipaikaltaan hyökkääjä. == Seurajoukkueura == Tote pelasi nuoruusvuosinaan Atlético Madridin sekä Real Madridin junioriakatemioissa, joista jälkimmäiseen hän siirtyi vuonna 1993. Hän pelasi pääosin Real Madridin reservijoukkueessa, kunnes 8. toukokuuta 1999 hän teki ensiesiintymisensä seuran edustusjoukkueessa ottelussa Real Sociedadia vastaan. Vietettyään kauden 1999–2000 lainalla portugalilaisseura Benficassa, hän palasi Madridiin kaudeksi 2000–2001 ja onnistui vakiinnuttamaan pelipaikkansa edustusjoukkueen kokoonpanossa. Tästä huolimatta peliaika jäi kuitenkin hyvin vähäiselle kauden aikana, vain kolme ottelua. Seuraavaksi kaudeksi 2001–2002 Tote siirtyi lainasopimuksella Valladolidiin, joka pelasi myös maan pääsarjassa Primera Divisiónissa. Hän teki ensimmäisen maalinsa joukkueessa 16. syyskuuta 2001 ottelussa Málagaa vastaan. Kuukausi myöhemmin hän merkautti hattutempun ottelussa Athletic Bilbaota vastaan. Kaudella 2002–2003 hän pelasi ainoastaan yhden ottelun madridilaisseurassa. Seuraavana kesänä 2003 hän teki viisivuotisen sopimuksen Betisin kanssa.Tote and Contreras agree Betis moves UEFA. Viitattu 19.9.2010. Loukkaantumiset haittasivat kuitenkin hänen aikaansa sevillaisseurassa,Tote missing for a month UEFA. Viitattu 19.9.2010. ja lopulta tammikuussa 2005 hän siirtyi loppukauden kestävällä lainasopimuksella naapuriseura Málagaan. Pelattuaan kauden 2005–2006 Valladolidissa, hän siirtyi kaksivuotisella sopimuksella Segunda Divisiónissa pelanneeseen Hérculesiin. Kaudella 2009–2010 hän pelasi 35 ottelua ja teki niissä neljä maalia, kun alicantelaisseura nousi Primera Divisióniin. == Lähteet == == Aiheesta muualla == * Toten esittely Hérculesin kotisivustolla * Toten tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1978 syntyneet Luokka:Elävät henkilöt
István Barta

István Barta (joskus myös Berger; 13. elokuuta 1895 Álmosd - 16\. helmikuuta 1948 Budapest) oli unkarilainen vesipalloilija, uimari ja olympiavoittaja. Hän pelasi maalivahtina ja edusti seuratasolla III. Kerületi Vivó Egyletia sekä myöhemmin Újpesti Torna Egylet -seuraa. Barta osallistui olympialaisiin kolmesti vuosina 1924-1932. Hän voitti kaksi olympiamitalia, kultaa Los Angelesin kisoista 1932 ja hopeaa Amsterdamista 1928. Barta oli mukana maansa kultaa voittaneessa joukkueessa EM-kisoissa vuosina 1926, 1927 ja 1931. Hänet valittiin juutalaisen urheilun kunniagalleriaan vuonna 1998. Barta menestyi myös uinnissa; hän voitti maansa mestaruuden 100 metrin rintauinnissa vuosina 1924 ja 1926. == Lähteet == Luokka:Unkarilaiset vesipalloilijat Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1895 syntyneet Luokka:Vuonna 1948 kuolleet
Julia Ratkevitš

Julia Ratkevitš (s. 16. heinäkuuta 1985 Minsk, Valko-Venäjän SNT) on azerbaidžanilainen, aikaisemmin Valko-Venäjää edustanut naispainija, maailman- ja Euroopan mestari. Ratkevitš aloitti painiuransa edustamalla synnyinmaataan Valko-Venäjää, jonka trikoissa hän saavutti junioreiden MM- ja EM-hopeaa sekä aikuisten tasolla EM-pronssia Varnassa 2005 59-kiloisten sarjassa. Vuoden 2007 MM-kilpailuista lähtien Ratkevitš on edustanut Azerbaidžania. Tänä aikana hän on voittanut kaksi MM-kultaa ja yhden EM-kullan 59-kiloisten sarjassa, olympiapronssia 55 kg:n painoluokassa 2012, MM-hopeaa 55- ja 60-kiloisten sarjoissa, MM-pronssia 58- ja 59-kiloisissa sekä EM-pronssia 60 kg:n sarjassa. Ratkevitš on 163 cm pitkä ja hänen normaalipainonsa on 61 kg. == Lähteet == * Profiili foldeak.com:in painitietokannassa * Profiili FILA:n sivustolla == Viitteet == Luokka:Azerbaidžanilaiset naispainijat Luokka:Azerbaidžanilaiset olympiamitalistit Luokka:Valkovenäläiset naispainijat Luokka:Vuonna 1985 syntyneet Luokka:Elävät henkilöt